Herderspastei met ŉ botterskorsiebolaag6 porsies Bestanddele: 10 ml (2 t) olyfolie 750 g maer maalvleis 1 ui, gekap 15 ml (1 e) koekmeel 5 ml (1 t) Worcestersous 45 ml (3 e) tamatiepasta 250 ml (1 k) vleisaftreksel 30 ml (2 e) gedroogte gemengde kruie 200 g bevrore groente, bv. ertjies, boontjies, wortels en mielies Sout en varsgemaalde swartpeper na smaak 2 aartappels, geskil en in blokkies gesny 500 g botterskorsie of pampoen, geskil en in blokkies gesny 30 ml (2 e) botter Gemaalde neutmuskaat Metode: 1. Verhit die olie in ŉ groot kastrol en verbruin die vleis in twee sarsies. 2. Soteer die uie en skep die vleis terug in die kastrol. 3. Roer die meel, Worcestersous, tamatiepasta, aftreksel en kruie by en verhit dit tot kookpunt. Verlaag die hitte en prut 30 minute of tot die vleis gaar is. 4. Roer die groente by en geur na smaak. 5. Voorverhit die oond tot 180˚C. 6. Kook intussen die aartappels en botterskorsie of pampoen in ŉ bietjie water tot gaar. Dreineer die vloeistof en druk die groente fyn om soos kapokaartappels te lyk. Roer die helfte van die botter by en geur na smaak. 7. Skep die vleis in ŉ oondbak en versprei die kapokmengsel egalig bo-oor. Stip dit met die orige botter, strooi die neutmuskaat oor en bak dit 30-40 minute of tot goudbruin. Die resep het oorspronklik verskyn in Spogresepte Uitgewer: Lapa Prys: R225-00* * Prys onderhewig aan verandering